UDHËZIM
Nr. 20, datë 27.6.2022

PËR NJË SHTESË NË UDHËZIMIN NR. 10693/2, DATË 1.7.2019, “PËR PËRCAKTIMIN E TARIFAVE PËR KRYERJEN E SHËRBIMEVE TË VEÇANTA DHE ADMINISTRIMIN E TYRE NGA AUTORITETET DOGANORE”

Në mbështetje të nenit 102, pika 4, të Kushtetutës së Republikës së Shqipërisë, të pikës 2, të nenit 53, të ligjit nr. 102, datë 31.7.2014, “Kodi Doganor i Republikës së Shqipërisë”, i ndryshuar, të vendimit nr. 651, datë 10.11.2017, të Këshillit të Ministrave, “Për dispozitat zbatuese të ligjit nr. 102/2014, ‘Kodi Doganor i Republikës së Shqipërisë’”, i ndryshuar, si dhe të vendimit nr. 921, datë 29.12.2014, të Këshillit të Ministrave, “Për personelin e administratës doganore”, i ndryshuar, ministri i Financave dhe Ekonomisë

UDHËZON:

Në udhëzimin nr. 10693/2, datë 1.7.2019, “Për përcaktimin e tarifave për kryerjen e shërbimeve të veçanta dhe administrimin e tyre nga autoritetet doganore” bëhet shtesa si vijon:
1. Pas pikës 1, shtohet pika 1.1, me përmbajtjen e mëposhtme:
[bookmark: _GoBack]“1.1 Operatorët ekonomikë me mallrat me origjinë nga Republika e Serbisë, Republika e Maqedonisë së Veriut, si dhe nga Republika e Kosovës trajtohen me tarifë zero, për kryerjen e shërbimeve të veçanta sipas aneksit 1, të pikës 1, të lidhura me: 
a) parkimin në ambientet që administrohen nga autoritetet doganore; 
b) shtypshkrimet/plumbçet doganore; 
c) peshimin e mjeteve të transportit”.
Ky udhëzim hyn në fuqi pas botimit në Fletoren Zyrtare.

